**B. Osobitná časť**

**K článku I**

**K bodu 1**

Navrhovanou úpravou sa v základných pojmoch spresňuje definícia:

* elektroenergetického podniku, z ktorej vyplýva, že malí výrobcovia elektriny, napr. nemocnice, ktoré vyrábajú elektrinu v zariadení s celkovým inštalovaným výkonom do 5 MW vrátane, z preukázateľne zdaneného uhlia, zemného plynu alebo minerálneho oleja nie sú elektroenergetickým podnikom a nie sú povinní registrovať sa ako platiteľ dane z elektriny,
* dodávateľa elektriny, ktorým sa na účely tohto zákona rozumie osoba, ktorá má povolenie podnikať v energetike alebo potvrdenie o splnení oznamovacej povinnosti, a ktorá dodáva elektrinu konečnému spotrebiteľovi,
* plynárenského podniku,
* dodávateľa zemného plynu, ktorým sa na účely tohto zákona rozumie osoba, ktorá má povolenie podnikať v energetike alebo potvrdenie o splnení oznamovacej povinnosti, a ktorá dodáva zemný plyn konečnému spotrebiteľovi.

**K bodu 2**

Navrhovanou úpravou sa v základných pojmoch spresňuje definícia výroby zemného plynu, ktorá vyplýva z aplikačnej praxe, kedy bolo potrebné detailnejšie popísať, čo všetko možno chápať pod pojmom výroba zemného plynu, pričom vyňatie tejto definície spod definície plynárenského podniku má za cieľ jednoznačnejšie opísať túto činnosť, aby sa predišlo nedorozumeniam v aplikačnej praxe. Zároveň sa na základe požiadaviek z aplikačnej praxe ustanovuje definícia pohonnej látky.

**K bodu 3**

Touto úpravou sa na základe požiadaviek z aplikačnej praxe ustanovuje definícia paliva. Zároveň sa v súvislosti so zdieľaním elektriny a dodaním elektriny na nabíjaciu stanicu bude zdieľanie elektriny alebo dodanie elektriny na nabíjaciu stanicu na účely tohto zákona považovať za dodanie elektriny konečnému spotrebiteľovi.

**K bodom 4, 25, 30, 31, 34, 36, 37, 42 a 43**

Legislatívno-technická úprava súvisiaca s vypustením osobitného ustanovenia pre stlačený zemný plyn § 39a.

**K bodu 5**

Legislatívno-technická úprava súvisiaca so sprecizovaním textu tak, aby bolo zrejmé, že oslobodenie sa uplatňuje len na zariadenia s výkonom do 5 MW vrátane a oslobodenie sa týka len tohto ustanovenia.

**K bodu 6**

Navrhovaným novým znením o registrácii oprávneného spotrebiteľa elektriny sa zjednodušuje systém registrácie oprávnených spotrebiteľov elektriny. Podmienky pre registráciu oprávneného spotrebiteľa elektriny ako také zostávajú rovnaké, k zmene však dochádza v prípade, ak by osoba – oprávnený spotrebiteľ elektriny bola registrovaná aj ako platiteľ dane z elektriny. Cieľom legislatívneho návrhu pritom je, aby došlo k zjednodušeniu systému registrácie a aby každá osoba mala len jedno registračné číslo, prioritne, aby bola registrovaná ako platiteľ dane z elektriny.

V praxi môžu nastať 2 scenáre, a to keď registrovaný platiteľ dane z elektriny chce vykonávať aj činnosti oslobodené od dane z elektriny, pričom v tom prípade nie je povinný požiadať o registráciu oprávneného spotrebiteľa elektriny a o vydanie povolenia na oslobodenú elektrinu. Je však, a to najmä z dôvodov kontroly (napr. samostatného odberného miesta), povinný požiadať o vydanie povolenia na používanie elektriny oslobodenej od dane. Zákon ustanovuje, aké náležitosti obsahuje žiadosť o vydanie povolenia na používanie elektriny oslobodenej od dane.

V záujme právnej istoty a zníženia administratívnej náročnosti sú subjekty, ktoré sú, alebo chcú byť s účinnosťou od 1. júla 2025 platiteľmi dane z elektriny, a ktoré zároveň chcú vykonávať činnosti oslobodené od dane z elektriny, povinné požiadať o vydanie povolenia na používanie elektriny oslobodenej od dane, resp. o registráciu platiteľa dane z elektriny a vydanie povolenia na používanie elektriny oslobodenej od dane.

Druhým scenárom je situácia, kedy sa osoba, ktorá je registrovaná ako oprávnený spotrebiteľ elektriny zaregistruje (má zámer sa zaregistrovať) ako platiteľ dane z elektriny. V tom prípade jej registrácia oprávneného spotrebiteľa elektriny a vydané povolenie na oslobodenú elektrinu zaniká registráciou za platiteľa dane z elektriny. Colný úrad v tomto prípade osobe – platiteľovi dane z elektriny vydá povolenie na používanie elektriny oslobodenej od dane. V prípade potreby overenia údajov alebo napr. pre prípad schválenia samostatného odberného miesta, či naopak, ak samostatným odberným miestom osoba nedisponuje, je ponechaná možnosť postupu podľa § 11.

V návrhu je naďalej zachovaný princíp, aby nebolo možné dodať elektrinu oslobodenú od dane oprávnenému spotrebiteľovi elektriny bez vydaného povolenia na oslobodenú elektrinu. To, či je osoba registrovaná ako oprávnený spotrebiteľ elektriny, príp. či má vydané povolenie na oslobodenú elektrinu si dodávateľ môže overiť na stránke finančnej správy.

Upúšťa sa tak od papierovej verzie dokumentov a  preukazovania sa/predkladania dokumentov dodávateľovi elektriny. Návrh zákona novelizuje ustanovenia, ktoré stanovujú v akých prípadoch a za akých podmienok dochádza alebo môže dôjsť k zrušeniu registrácie a v akých prípadoch dochádza k zániku registrácie oprávneného spotrebiteľa elektriny, príp. k odňatiu alebo zániku vydaného povolenia na oslobodenú elektrinu.

**K bodom 7, 8 a 13**

Navrhovaným ustanovením sa platiteľovi dane umožňuje, aby mu jeho dodávateľ elektriny dodával elektrinu s daňou. Daňová povinnosť nevzniká platiteľovi dane z elektriny, ktorý nadobudol preukázateľné zdanenú elektrinu.

V záujme právnej istoty a zníženia administratívnej náročnosti môžu subjekty, ktoré napríklad vyrábajú elektrinu z obnoviteľného zdroja a túto elektrinu spotrebúvajú a sú preto registrované ako platiteľ dane podľa § 11, dohodnúť so svojim dodávateľom dodávky elektriny s daňou. Ich daňová povinnosť potom bude vznikať iba z elektriny vyrobenej a spotrebovanej v mieste výroby tejto elektriny alebo zo spotrebovanej elektriny, ktorá bola odobratá bez dane.

Ak elektroenergetický podnik, ktorý spotreboval inú ako ním vyrobenú elektrinu a túto elektrinu nadobudol preukázateľne zdanenú, nie je na účely tohto zákona osobou povinnou platiť daň z elektriny.

Zároveň sa vypúšťa ustanovenie o vrátení dane tomuto platiteľovi dane, ktorý nadobudol preukázateľne zdanenú elektrinu.

**K bodu 9**

Legislatívno-technická úprava súvisiaca so zúžením okruhu osôb (platiteľov dane z elektriny) povinných platiť daň z elektriny.

**K bodu 10**

Navrhovaným novým znením o registrácii platiteľa dane z elektriny sa zjednodušuje systém registrácie platiteľov dane z elektriny. Podmienky pre registráciu platiteľa dane z elektriny ako také zostávajú rovnaké.

Cieľom legislatívneho návrhu je, zjednodušenie systému registrácie tak aby každá osoba mala len jedno registračné číslo (prioritne, aby bola registrovaná ako platiteľ dane z elektriny.)

Podmienky sa menia pre osobu, ktorá je alebo chce byť platiteľom dane z elektriny a zároveň chce vykonávať činnosti oslobodené od dane z elektriny. Takáto osoba je pri registrácii povinná okrem údajov stanovených zákonom a nevyhnutných pre registráciu platiteľa dane z elektriny predložiť aj údaje súvisiace s jej zámerom vykonávať činnosti oslobodené od dane. Zákon pritom jednoznačne stanovuje podmienky (údaje a skutočnosti), ktoré musí osoba uviesť pri registrácii. Osoba, ktorá je alebo chce byť platiteľom dane z elektriny a ktorá chce zároveň vykonávať činnosti oslobodené od dane z elektriny je povinná požiadať colný úrad o registráciu platiteľa dane z elektriny a o vydanie povolenia na používanie elektriny oslobodenej od dane. Zákon explicitne stanovuje aké údaje má obsahovať žiadosť o vydanie takéhoto povolenia a aké sú prílohy k nej. Zároveň stanovuje postup v prípade, že takáto osoba nedisponuje samostatným odberným miestom výlučne na odber elektriny oslobodenej od dane, keďže bude vykonávať činnosti oslobodené od dane.

Návrh zachováva princíp, aby bolo možné dodať elektrinu bez dane iba osobe, ktorá je registrovaná ako platiteľ dane z elektriny. To, či je osoba registrovaná ako platiteľ dane z elektriny si dodávateľ môže overiť na stránke finančnej správy. Upúšťa sa tak od papierovej verzie dokumentov a  preukazovania sa/predkladania dokumentov dodávateľovi elektriny. Platiteľ dane z elektriny, ktorý bude mať vydané povolenie na používanie elektriny oslobodenej od dane, si bude môcť vysporiadať oslobodenie od dane sám v daňovom priznaní, kde môže spotrebu elektriny na oslobodené účely priamo vykázať – oslobodiť.

Návrh zákona novelizuje ustanovenia, ktoré stanovujú v akých prípadoch a za akých podmienok dochádza alebo môže dôjsť k zrušeniu registrácie platiteľa dane z elektriny a v akých prípadoch dochádza k zániku registrácie platiteľa dane z elektriny, príp. k odňatiu alebo zániku vydaného povolenia na používanie elektriny oslobodenej od dane.

**K bodu 11**

Legislatívno-technická úprava súvisiaca s vrátením dane oprávnenému spotrebiteľovi elektriny, aby bolo možné vrátiť daň z preukázateľne zdanenej elektriny preukázateľne spotrebovanej na účely oslobodené od dane oprávnenému spotrebiteľovi bez ohľadu na to, či má, alebo nemá vydané povolenie na oslobodenú elektrinu.

**K bodom 12 a 15**

Legislatívno-technická úprava spresňujúca osoby, ktoré môžu požiadať o vrátenie dane a prílohy, ktoré tieto osoby musia priložiť k daňovému priznaniu.

**K bodu 14**

Navrhovanou úpravou sa spresňuje definícia preukázateľne zdanenej elektriny na účely vrátenia dane.

**K bodom 16 a 17**

Navrhovanou úpravou sa ustanovuje povinnosť vedenia evidencie množstva elektriny použitej na oslobodené účely platiteľom dane z elektriny, ktorý zároveň vykonáva aj činnosti oslobodené od dane a platiteľom dane, ktorý nakupuje elektrinu na účely ďalšieho predaja.

**K bodu 18**

Legislatívno-technická úprava súvisiaca s novelizačným bodom 3, kde účelom je oslobodenie elektriny vyrobenej z obnoviteľného zdroja v zariadení s celkovým inštalovaným výkonom do 50 kW a spotrebovanej alebo zdieľanej osobou ktorá ju vyrobila a spotrebovala alebo zdieľala.

**K bodu 19**

Legislatívno-technická úprava súvisiaca s vypustením osobitného ustanovenia pre nabíjacie stanice. Osobitné ustanovenia pre nabíjacie stanice sa vypúšťa z dôvodu nadbytočnosti, pretože osobe, ktorá dodáva elektrinu na nabíjaciu stanicu, alebo ju tam spotrebuje vzniká registračná povinnosť podľa § 11.

**K bodu 20**

Navrhovaným novým znením o registrácii oprávneného spotrebiteľa uhlia sa zjednodušuje systém registrácie oprávneného spotrebiteľa uhlia. Podmienky pre registráciu oprávneného spotrebiteľa uhlia ako také zostávajú rovnaké, k zmene však dochádza v prípade, ak by osoba – oprávnený spotrebiteľ uhlia bola registrovaná aj ako platiteľ dane z uhlia. Cieľom legislatívneho návrhu pritom je, zjednodušenie systému registrácie tak, aby každá osoba mala len jedno registračné číslo (prioritne, aby bola registrovaná ako platiteľ dane z uhlia).

V praxi môžu nastať 2 scenáre, a to keď registrovaný platiteľ dane z uhlia chce vykonávať aj činnosti oslobodené od dane z uhlia, pričom v tom prípade nie je povinný požiadať o registráciu oprávneného spotrebiteľa uhlia a o vydanie povolenia na oslobodené uhlie. Je však povinný požiadať o vydanie povolenia na používanie uhlia oslobodeného od dane. Zákon ustanovuje, aké náležitosti obsahuje žiadosť o vydanie povolenia na používanie uhlia oslobodeného od dane.

V záujme právnej istoty a zníženia administratívnej náročnosti sú subjekty, ktoré sú, alebo chcú byť s účinnosťou od 1. júla 2025 platiteľmi dane z uhlia, a ktoré zároveň chcú vykonávať činnosti oslobodené od dane z uhlia, povinné požiadať o vydanie povolenia na používanie uhlia oslobodeného od dane, resp. o registráciu platiteľa dane z uhlia a vydanie povolenia na používanie uhlia oslobodeného od dane.

Druhým scenárom je situácia, kedy sa osoba, ktorá je registrovaná ako oprávnený spotrebiteľ uhlia zaregistruje (má zámer sa zaregistrovať) ako platiteľ dane z uhlia. V tom prípade jej registrácia oprávneného spotrebiteľa uhlia a vydané povolenie na oslobodené uhlie zaniká registráciou za platiteľa dane z uhlia. Colný úrad v tomto prípade osobe – platiteľovi dane z uhlia vydá povolenie na používanie uhlia oslobodeného od dane. Pre prípad potreby overenia údajov je ponechaná možnosť postupu podľa § 23.

V návrhu je naďalej zachovaný princíp, aby nebolo možné dodať uhlie oslobodené od dane oprávnenému spotrebiteľovi uhlia bez vydaného povolenia na oslobodené uhlie. To, či je osoba registrovaná ako oprávnený spotrebiteľ uhlia a či má vydané povolenie na oslobodené uhlie si dodávateľ môže overiť na stránke finančnej správy. Upúšťa sa tak od papierovej verzie dokumentov a preukazovania sa/predkladania dokumentov dodávateľovi uhlia. Návrh zákona novelizuje ustanovenia, ktoré stanovujú v akých prípadoch a za akých podmienok dochádza alebo môže dôjsť k zrušeniu registrácie a odňatiu povolenia na oslobodené uhlie a v akých prípadoch dochádza k zániku registrácie oprávneného spotrebiteľa uhlia a zániku vydaného povolenia na oslobodené uhlie.

**K bodu 21**

Navrhovaným novým znením o registrácii platiteľa dane z uhlia sa zjednodušuje systém registrácie platiteľa dane z uhlia. Podmienky pre registráciu platiteľa dane z uhlia ako také zostávajú rovnaké.

Cieľom legislatívneho návrhu je, zjednodušenie systému registrácie tak, aby každá osoba mala len jedno registračné číslo (prioritne, aby bola registrovaná ako platiteľ dane z uhlia).

Podmienky sa menia pre osobu, ktorá je alebo chce byť platiteľom dane z uhlia a zároveň chce vykonávať činnosti oslobodené od dane z uhlia. Takáto osoba je pri registrácii povinná okrem údajov stanovených zákonom a nevyhnutných pre registráciu platiteľa dane z uhlia predložiť aj údaje súvisiace s jej zámerom vykonávať činnosti oslobodené od dane. Zákon pritom jednoznačne stanovuje podmienky (údaje a skutočnosti), ktoré musí osoba uviesť pri registrácii. Osoba, ktorá je alebo chce byť platiteľom dane z uhlia a ktorá chce zároveň vykonávať činnosti oslobodené od dane z uhlia je povinná požiadať colný úrad o registráciu platiteľa dane z uhlia a o vydanie povolenia na používanie uhlia oslobodeného od dane. Zákon explicitne stanovuje aké údaje má obsahovať žiadosť o vydanie takéhoto povolenia a aké sú prílohy k nej.

Návrh zachováva princíp, aby bolo možné dodať uhlie bez dane iba osobe, ktorá je registrovaná ako platiteľ dane z uhlia. To, či je osoba registrovaná ako platiteľ dane z uhlia si dodávateľ môže overiť na stránke finančnej správy. Upúšťa sa tak od papierovej verzie dokumentov a preukazovania sa/predkladania dokumentov dodávateľovi uhlia. Platiteľ dane z uhlia, ktorý bude mať vydané povolenie na používanie uhlia oslobodeného od dane si bude môcť vysporiadať oslobodenie od dane sám v daňovom priznaní, kde môže spotrebu uhlia na oslobodené účely priamo vykázať – oslobodiť.

Návrh zákona novelizuje ustanovenia, ktoré stanovujú v akých prípadoch a za akých podmienok dochádza alebo môže dôjsť k zrušeniu registrácie platiteľa dane z uhlia a v akých prípadoch dochádza k zániku registrácie platiteľa dane z uhlia, príp. k odňatiu alebo zániku vydaného povolenia na používanie uhlia oslobodeného od dane.

**K bodu 22**

Navrhovanou úpravou sa spresňuje definícia preukázateľne zdaneného uhlia na účely vrátenia dane.

**K bodu 23**

Touto úpravou sa ustanovuje povinnosť vedenia evidencie množstva uhlia použitého na oslobodené účely platiteľom dane z uhlia, ktorý zároveň vykonáva aj činnosti oslobodené od dane.

**K bodu 24**

Navrhovanou úpravou sa jednoznačnejšie definuje predmet dane. Nomenklatúrne zatriedenie predmetu dane je definované v nariadení (EHS) č. 2658/87 v platnom znení, avšak pre zvýšenie právnej istoty je definovaný aj slovným opisom v predmete dane. Predmetom dane je zemný plyn, ktorým sa na účely tohto zákona rozumie skvapalnený zemný plyn kódu kombinovanej nomenklatúry 2711 11 00, zemný plyn v plynnom stave a stlačený zemný plyn kódu kombinovanej nomenklatúry 2711 21 00, plyn získaný z biomasy, ktorým je aj bioplyn a biometán a iné plyny v plynnom alebo v stlačenom stave kódu kombinovanej nomenklatúry 2711 29 00, svietiplyn, vodný plyn, generátorový plyn a podobné plyny iné ako ropné plyny a ostatné plynné uhľovodíky kódu kombinovanej nomenklatúry 2705 00 00 a akýkoľvek iný plyn, ktorý nie je zatriedený do uvedených kódov kombinovanej nomenklatúry, a ktorý nie je predmetom spotrebnej dane z minerálneho oleja, a bol použitý ako palivo alebo ako pohonná látka. Zdaňovanie zemného plynu používaného na motorové účely upravuje čl. 2 bod 3 smernice Rady 2003/96/ES z 27. októbra 2003 o reštrukturalizácii právneho rámca spoločenstva pre zdaňovanie energetických výrobkov a elektriny.

**K bodu 26**

Navrhovanou úpravou sa ustanovuje prevodový kľúč na prepočet zemného plynu z kg na MWh za účelom vyjadrenia predmetu dane v súlade s týmto zákonom. Na stanovený koeficient prepočtu zemného plynu z kg na MWh sa použili konštanty: hustota 0,7 kg/m3 a spaľovacie teplo10,55 kWh/ m3.

**K bodu 27**

Navrhovanou úpravou sa primerane upravujú sadzby dane pre zemný plyn a to s ohľadom na jeho použitie.

Vzhľadom na to, že v súčasnosti stanovená sadzba dane nepokrýva situáciu, kedy je zemný plyn použitý ako pohonná látka, predkladateľ na základe poznatkov z aplikačnej praxe navrhuje, aby bola takáto sadzba dane ustanovená. Zároveň sa ustanovuje sadzba dane na zemný plyn používaný na iný účel ako palivo na výrobu tepla alebo ako pohonná látka. Zámerom tejto úpravy je riešiť situácie, kedy oprávnený spotrebiteľ, ktorý nemá samostatné odberné miesto na odber zemného plynu oslobodeného od dane použije zemný plyn, ktorý nakúpil za cenu s daňou, na iné účely ako palivo na výrobu tepla alebo ako pohonnú látku a žiada o vrátenie dane. Stanovenie sadzby dane zaistí vyššiu právnu istotu pri vrátení dane v praxi.

**K bodu 28**

Navrhovaným novým znením o registrácii oprávneného spotrebiteľa zemného plynu sa zjednodušuje systému registrácie oprávneného spotrebiteľa zemného plynu.

Podmienky pre registráciu oprávneného spotrebiteľa zemného plynu ako také zostávajú rovnaké, k zmene však dochádza v prípade, ak by osoba – oprávnený spotrebiteľ zemného plynu bola registrovaná aj ako platiteľ dane zo zemného plynu. Cieľom legislatívneho návrhu je, zjednodušenie systému registrácie, tak aby každá osoba mala len jedno registračné číslo (prioritne, aby bola registrovaná ako platiteľ dane zo zemného plynu).

V praxi môžu nastať 2 scenáre, a to keď registrovaný platiteľ dane zo zemného plynu chce vykonávať aj činnosti oslobodené od dane zo zemného plynu, pričom v tom prípade nie je povinný požiadať o registráciu oprávneného spotrebiteľa zemného plynu a o vydanie povolenia na oslobodený zemný plyn. Je však, a to najmä z dôvodov kontroly (napr. samostatného odberného miesta), povinný požiadať o vydanie povolenia na používanie zemného plynu oslobodeného od dane. Zákon ustanovuje, aké náležitosti obsahuje žiadosť o vydanie povolenia na používanie zemného plynu oslobodeného od dane.

V záujme právnej istoty a zníženia administratívnej náročnosti sú subjekty, ktoré sú alebo chcú byť s účinnosťou od 1. júla 2025 platiteľmi dane zo zemného plynu, a ktoré zároveň chcú vykonávať činnosti oslobodené od dane zo zemného plynu povinné požiadať o vydanie povolenia na používanie zemného plynu oslobodeného od dane, resp. o registráciu platiteľa dane zo zemného plynu a vydanie povolenia na používanie zemného plynu oslobodeného od dane.

Druhým scenárom je situácia, kedy sa osoba, ktorá je registrovaná ako oprávnený spotrebiteľ zemného plynu zaregistruje (má zámer sa zaregistrovať) ako platiteľ dane zo zemného plynu. V tom prípade jej registrácia oprávneného spotrebiteľa zemného plynu a vydané povolenie na oslobodený zemný plyn zaniká registráciou za platiteľa dane zo zemného plynu. Colný úrad v tomto prípade osobe – platiteľovi dane zo zemného plynu vydá povolenie na používanie zemného plynu oslobodeného od dane. V prípade potreby overenia údajov alebo napr. pre prípad schválenia samostatného odberného miesta, či naopak, ak samostatným odberným miestom osoba nedisponuje, je ponechaná možnosť postupu podľa   
§ 35.

V návrhu je naďalej zachovaný princíp, aby nebolo možné dodať zemný plyn oslobodený od dane oprávnenému spotrebiteľovi zemného plynu bez vydaného povolenia na oslobodený zemný plyn. To, či je osoba registrovaná ako oprávnený spotrebiteľ zemného plynu, príp. či má vydané povolenie na oslobodený zemný plyn si dodávateľ môže overiť na stránke finančnej správy. Upúšťa sa tak od papierovej verzie dokumentov a  preukazovania sa/predkladania dokumentov dodávateľovi zemného plynu. Návrh zákona novelizuje ustanovenia, ktoré stanovujú v akých prípadoch a za akých podmienok dochádza alebo môže dôjsť k zrušeniu registrácie a v akých prípadoch dochádza k zániku registrácie oprávneného spotrebiteľa zemného plynu, príp. k odňatiu alebo zániku vydaného povolenia na oslobodený zemný plyn.

**K bodu 29**

Navrhovanou úpravou sa za dodanie zemného plynu na daňovom území konečnému spotrebiteľovi považuje aj dodanie zemného plynu do priestoru čerpacej stanice, ktorá tento plyn dodáva ako pohonnú látku pre motorové vozidla. V praxi to znamená, že aj čerpacie stanice, ktoré poskytujú zemný plyn (napr. vo forme CNG a LNG) ako palivo pre vozidlá, sa považujú za miesta, kde dochádza k spotrebe zemného plynu konečným spotrebiteľom.

**K bodom 32, 33 a 40**

Daňová povinnosť nevzniká platiteľovi dane zo zemného plynu, ktorý nadobudol preukázateľne zdanený zemný plyn. Uvedeným ustanovením sa platiteľovi dane umožňuje, aby mu jeho dodávateľ zemného plynu dodával zemný plyn s daňou.

V záujme právnej istoty a zníženia administratívnej náročnosti môžu subjekty, ktoré sú platiteľom dane, ale zároveň aj konečným spotrebiteľom zemného plynu dohodnúť so svojim dodávateľom na určených odberných miestach dodávky zemného plynu s daňou. Ich daňová povinnosť potom bude vznikať iba zo zemného plynu, ktorý platiteľ dane vyrobil a spotreboval, alebo odobral bez dane.

Ak plynárenský podnik alebo dodávateľ zemného plynu, ktorý spotreboval iný ako ním vyrobený zemný plyn a tento zemný plyn nadobudol preukázateľne zdanený, nie je na účely tohto zákona osobou povinnou platiť daň z elektriny.

Zároveň sa vypúšťa ustanovenie o vrátení dane tomuto platiteľovi dane, ktorý nadobudol preukázateľne zdanený zemný plyn.

**K bodu 35**

Navrhovaným novým znením o registrácii platiteľa dane zo zemného plynu sa zjednodušuje systém registrácie platiteľa dane zo zemného plynu. Podmienky pre registráciu platiteľa dane zo zemného plynu ako také zostávajú rovnaké.

Cieľom legislatívneho návrhu je, aby došlo k zjednodušeniu systému registrácie a aby každá osoba mala len jedno registračné číslo, prioritne, aby bola registrovaná ako platiteľ dane zo zemného plynu.

Podmienky sa menia pre osobu, ktorá je alebo chce byť platiteľom dane zo zemného plynu a zároveň chce vykonávať činnosti oslobodené od dane zo zemného plynu. Takáto osoba je pri registrácii povinná okrem údajov stanovených zákonom, a nevyhnutných pre registráciu platiteľa dane zo zemného plynu, predložiť aj údaje súvisiace s jej zámerom vykonávať činnosti oslobodené od dane. Zákon pritom jednoznačne stanovuje podmienky (údaje a skutočnosti), ktoré musí osoba uviesť pri registrácii. Osoba, ktorá je alebo chce byť platiteľom dane zo zemného plynu, a ktorá chce zároveň vykonávať činnosti oslobodené od dane zo zemného plynu, je povinná požiadať colný úrad o registráciu platiteľa dane zo zemného plynu a o vydanie povolenia na používanie zemného plynu oslobodeného od dane. Zákon explicitne stanovuje aké údaje má obsahovať žiadosť o vydanie takéhoto povolenia a aké sú prílohy k nej. Zároveň stanovuje postup v prípade, že takáto osoba nedisponuje samostatným odberným miestom výlučne na odber zemného plynu oslobodeného od dane, keďže bude vykonávať činnosti oslobodené od dane.

Návrh zachováva princíp, aby bolo možné dodať zemný plyn bez dane iba osobe, ktorá je registrovaná ako platiteľ dane zo zemného plynu. To, či je osoba registrovaná ako platiteľ dane zo zemného plynu si dodávateľ môže overiť na stránke finančnej správy. Upúšťa sa tak od papierovej verzie dokumentov a preukazovania sa/predkladania dokumentov dodávateľovi zemného plynu. Platiteľ dane zo zemného plynu, ktorý bude mať vydané povolenie na používanie zemného plynu oslobodeného od dane si bude môcť vysporiadať oslobodenie od dane sám v daňovom priznaní, kde môže spotrebu zemného plynu na oslobodené účely priamo vykázať – oslobodiť.

Návrh zákona novelizuje ustanovenia, ktoré stanovujú v akých prípadoch a za akých podmienok dochádza alebo môže dôjsť k zrušeniu registrácie platiteľa dane zo zemného plynu a v akých prípadoch dochádza k zániku registrácie platiteľa dane zo zemného plynu, príp. k odňatiu alebo zániku vydaného povolenia na používanie zemného plynu oslobodeného od dane.

**K bodu 38**

Touto úpravou sa umožňuje oprávnenému spotrebiteľovi zemného plynu vrátiť daň z preukázateľne zdaneného zemného plynu preukázateľne spotrebovaného na účely oslobodené od dane oprávnenému spotrebiteľovi, a to bez ohľadu na skutočnosť, či má, alebo nemá vydané povolenie na oslobodený zemný plyn.

**K bodu 39**

Navrhovanou úpravou sa spresňuje definícia preukázateľne zdaneného zemného plynu na účely vrátenia dane.

**K bodu 41**

Legislatívno-technická úprava, ktorou sa ustanovuje povinnosť vedenia evidencie množstva zemného plynu použitého na oslobodené účely platiteľom dane zo zemného plynu, ktorý zároveň vykonáva aj činnosti oslobodené od dane.

**K bodom 44**

Navrhovanou úpravou sa elektronická databáza vedená colným úradom a Finančným riaditeľstvom SR rozširuje o identifikačné údaje oprávnených spotrebiteľov elektriny s vydaným povolením na oslobodenú elektrinu, oprávnených spotrebiteľov uhlia s vydaným povolením na oslobodené uhlie, oprávnených spotrebiteľov zemného plynu s vydaným povolením na oslobodený zemný plyn, registračné číslo, dátum pridelenia registračného čísla a dátum zrušenia registračného čísla.

**K bodu 45**

Legislatívno-technická úprava súvisiaca so zavedením povinnosti pre Finančné riaditeľstvo SR uverejniť na svojom webovom sídle údaje podľa § 42 ods. 2.

**K bodu 46**

Navrhovanou úpravou sa menia a dopĺňajú definície správnych deliktov a upravujú sa sankcie, a to v súvislosti so zmenou povinností pre platiteľov dane a oprávnených spotrebiteľov elektriny, uhlia a zemného plynu.

**K bodu 47**

Legislatívno-technická úprava, ktorá ustanovujú ustanovenia, pri ktorých sa použije Daňový poriadok.

**K bodu 48**

Navrhovanou úpravou sa jednoznačne ustanovuje, proti ktorým rozhodnutiam vydaným colným úradom nebude možné podať odvolanie.

**K bodu 49**

Navrhovanou úpravou sa upresňuje, že pri vydávaní povolenia na oslobodenú elektrinu, povolenia na oslobodené uhlie, povolenia na oslobodený zemný plyn, povolenia na používanie elektriny oslobodenej od dane, povolenia na používanie uhlia oslobodeného od dane a povolenia na používanie zemného plynu oslobodeného od dane sa použije postup podľa § 67 Daňového poriadku.

**K bodu 50**

V nadväznosti na vykonané úpravy je potrebné legislatívno-technicky upraviť prechodné ustanovenia.

**K bodu 51**

Navrhovanou úpravou sa ustanovuje zrušovacieho ustanovenie a zrušuje sa vyhláška Ministerstva financií Slovenskej republiky č. 367/2019 Z. z., ktorou sa ustanovujú vzory daňových priznaní a dodatočných daňových priznaní k spotrebnej dani z elektriny, uhlia a zemného plynu. Vzory tlačív daňových priznaní v súlade s Daňovým poriadkom určí Ministerstvo financií SR a uverejní ich na svojom webovom sídle

**K bodu 52**

V súvislosti s transpozíciou smernice (EÚ) 2020/262 sa navrhuje primerane upraviť prílohu č. 2 novelizovaného zákona.

**K článku II**

**K bodu 1**

Legislatívno-technická úprava, ktorou sa spresňujú minerálne oleje podliehajúce kontrole a postupu pri preprave.

**K bodu 2**

V súlade s vykonávacím nariadením Komisie (EÚ) 2024/2522 z 23. septembra 2024, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku sa upravujú kódy kombinovanej nomenklatúry pre plynový olej.

**K bodu 3**

Navrhovanou úpravou sa ustanovuje osobitná sadzba dane na skvapalnené plynné uhľovodíky kódu kombinovanej nomenklatúry 2711 19 00, ktorými sú skvapalnený bioplyn a biometán, ktorá je rovnaká ako sadzba dane pre zemný plyn podľa zákona č. 609/2007 Z. z. určený na použitie alebo použitý ako pohonná látka.

**K článku III**

**K bodu 1**

Touto úpravou sa mení vnútorný odkaz v rámci zákona č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov, ktorým sa na účely tohto zákona definuje regulovaný subjekt. Povinnosti v rámci systému obchodovania s emisnými kvótami pre oblasť budov, cestnej dopravy a iné odvetvia sa vzťahujú na osoby povinné platiť daň, ktoré uvádzajú palivo na trh pre účely v Prílohe č. 1 Tabuľke B zákona č. 414/2012 Z. z. o obchodovaní s emisnými kvótami a o zmene a doplnení niektorých zákonov.

**K bodu 2**

Za palivo, v rozsahu systému obchodovania s emisnými kvótami pre oblasť budov cestnej dopravy a iné odvetvia, sa nepovažuje elektrina. Emisie, ktoré vznikajú pri výrobe elektrickej energii sú už vykazované regulovanými subjektmi, ktoré uvádzajú palivá na trh pre účely v Prílohe č. 1 Tabuľke B zákona č. 414/2012 Z. z. o obchodovaní s emisnými kvótami a o zmene a doplnení niektorých zákonov, vrátane výroby elektrickej energie.

**K bodu 3**

Navrhovanou úpravou sa z dôvodu vylúčenia elektriny ako paliva v rozsahu systému obchodovania s emisnými kvótami skleníkových plynov pre odvetvie budov, cestnej dopravy a iné odvetvia v novelizačnom bode 2 primerane upravuje súvisiaci vnútorný odkaz.

**K bodu 4**

Vylúčením oprávnených spotrebiteľov z elektriny, uhlia a zemného plynu z regulovaných subjektov sa primerane upravuje definícia uvedenia paliva na trh a zároveň sa navrhuje úprava súvisiacich vnútorných odkazov.

**K bodu 5**

Legislatívno-technická úprava, ktorou sa navrhuje zosúladenie kondicionality bezodplatného prideľovania emisných kvót týkajúcej sa vykonávania opatrení na zlepšenie energetickej efektívnosti s delegovaným nariadením Komisie (EÚ) 2019/331 v platnom znení.

**K článku IV**

Tento zákon nadobúda účinnosť 1. apríla 2025 okrem čl. I bodov 1 až 50, 52 a 53, čl. II bodu 3 a čl. III bodov 1 až 4, ktoré nadobúdajú účinnosť 1. júla 2025.